./data/phi0474/phi056/phi0474.phi056.perseus-lat1.xml
M. Tullius Cicero
'  ea est enim profecto iucunda laus, quae ab iis proficiscitur qui ipsi in laude vixerunt  ego vero vel gratulatione litterarum tuarumvel testimoniis sententiae dictae nihil est quod me non adsecutum putem, idque mihi cum amplissimum tum gratissimum est, te libenter amicitiae dedisse quod liquido veritati dares   et, si non modo omnes verum etiam multi Catones essent in civitate nostra, in qua unum exstitissemirabile est, quem ego currum aut quam lauream cum tua laudatione conferrem?  nam ad meum sensum et ad illud sincerum ac subtile iudicium nihil potest esse laudabilius quam ea tua oratio, quae est ad me perscripta a meis necessariis